John Venn

John Venn (4. elokuuta 1834 Hull, Yorkshire – 4. huhtikuuta 1923 Cambridge, Cambridgeshire) oli brittiläinen loogikko ja filosofi, joka tuli tunnetuksi Venn-diagrammin kehittäjänä.ACAD – A Cambridge Alumni Database  Viitattu 12.12.2010 

Venn kävi koulua Highgate Schoolissa Lontoossa ja aloitti vuonna 1853 opintonsa Cambridgen yliopiston Gonville and Caius Collegessa, josta hän valmistui vuonna 1857. Venn toimi diakonina Elyssä vuonna 1858 ja myöhemmin pappina Hertfordshiressä ja Surreyssa. Hän oli Gonville and Caius Collegen jäsen 1857–1923 ja presidentti 1912–1923. Venn solmi avioliiton 20. kesäkuuta 1867 Susanna Carnegie Edmonstonen kanssa.

Vennistä tuli Royal Societyn jäsen vuonna 1883 ja Society of Antiquaries of Londonin jäsen vuonna 1892. Vanhoilla päivillään Venn keskittyi toimittamaan kirjoja Gonville and Caius Collegen ja Cambridgen yliopiston entisistä jäsenistä. Hänen poikansa John Archibald Venn (1883–1958) jatkoi isänsä työtä julkaisemalla lisää osia Alumni Cantabrigienses -hakuteokseen.

 Koneenrakennus 
Venn keksi krikettikoneen, joka teki onnistuneesti kriketin syöttöjä.

 Teoksia 
 The Logic of Chance
 Characteristics of Belief
 Symbolic Logic
 Empirical Logic
 Biographical History of Gonville and Caius college
Lisäksi John Venn julkaisi yhteistyössä poikansa John A. Vennin kanssa:
 Alumni Cantabrigienses, osa I

 Lähteet 

Luokka:Englantilaiset filosofit
Luokka:Englantilaiset matemaatikot
Luokka:Englantilaiset papit
Luokka:Royal Societyn jäsenet
Luokka:Vuonna 1834 syntyneet
Luokka:Vuonna 1923 kuolleet